## Pravilnik o uvjetima glede stručnih djelatnika, prostorija i opreme koje moraju ispunjavati laboratoriji proizvođača namirnica i predmeta opće uporabe

### NN 62/1999 (18.6.1999.), Pravilnik o uvjetima glede stručnih djelatnika, prostorija i opreme koje moraju ispunjavati laboratoriji proizvođača namirnica i predmeta opće uporabe

# MINISTARSTVO ZDRAVSTVA

Na temelju članka 50. stavka 1. točke 14. Zakona o zdrav-
stvenoj ispravnosti i zdravstvenom nadzoru nad namirnicama i predmetima
opće uporabe ("Narodne novine", broj 1/97 - pročišćeni tekst), ministar
zdravstva donosi

## **PRAVILNIK**

### **O UVJETIMA GLEDE STRUČNIH DJELATNIKA, PROSTORIJA I OPREME KOJE MORAJU ISPUNJAVATI LABORATORIJI PROIZVOĐAČA NAMIRNICA I PREDMETA OPĆE UPORABE**

Članak 1.

Ovim Pravilnikom utvrđuju se uvjeti glede stručnih djelatnika, prostorija
i opreme koje moraju ispunjavati laboratoriji proizvođača namirnica i predmeta
opće uporabe sukladno članku 25. stavku 1. točki 1. Zakona o zdravstvenoj
ispravnosti i zdrav-
stvenom nadzoru nad namirnicama i predmetima opće uporabe.

Članak 2.

Ispitivanje sirovina, namirnica i predmeta opće uporabe u tijeku proizvodnje
sastoji se od laboratorijskog i senzorskog ispitivanja.

Laboratorijska ispitivanja uzoraka iz svake serije proizvoda sastoje
se iz kemijskih, fizikalnih i mikrobioloških ispitivanja, zavisno o vrsti
namirnica i predmeta opće uporabe i obuhvaćaju sve elemente određene propisima
o kakvoći i propisima o zdrav-
stvenoj ispravnosti kojima moraju odgovarati pojedine namirnice i predmeti
opće uporabe.

Vrste laboratorijskih ispitivanja sirovina, aditiva, namirnica i predmeta
opće uporabe u tijeku proizvodnje određuju osobe koje obavljaju ispitivanja
ovisno o vrsti sirovina i proizvoda sukladno propisima o zdravstvenoj ispravnosti
namirnica i predmeta opće uporabe, te o nalazu senzorskih pregleda.

Članak 3.

Proizvođači namirnica i predmeta opće uporabe za obavljanje ispitivanja
zdravstvene ispravnosti namirnica i predmeta opće uporabe u svom laboratoriju
moraju imati prostorije i prostore ovisno o vrsti proizvoda i to:

1. Laboratorij za kemijsko-analitička ispitivanja

1.1. Prostoriju za obavljanje fizikalno-kemijskih ispitivanja s digestorom
površine najmanje 15 m2

1.2. Prostoriju za optičku i drugu instrumentalnu analitiku površine
najmanje 10 m2

1.3. Prostor za smještaj vaga

1.4. Prostoriju za ispitivanje kromatografskim metodama, površine najmanje
15 m˛

1.5. Prostoriju za pranje laboratorijskog posuđa, površine najmanje
10 m˛

2. Laboratorij za mikrobiološka ispitivanja

2.1. Prostoriju za obavljanje mikrobioloških ispitivanja površine najmanje
10 m˛

2.2. Prostoriju za pripremanje mikrobioloških podloga površine najmanje
5 m˛

2.3. Prostor za mikroskopiranje

2.4. Prostoriju za pranje i sterilizaciju posuda za mikrobiološka ispitivanja
površine najmanje 10 m˛

3. Prostor za senzorska ispitivanja

4. Zajedničke prostorije

4.1. Prostor za ispitivanje održivosti proizvoda (termostatsko ispitivanje)

4.2. Prostor za čuvanje laboratorijskih kemikalija

4.3. Prostoriju za skladištenje zapaljivog materijala površine najmanje
10 m˛ ili metalne ormariće za smještaj ovog materijala

4.4. Prostoriju voditelja laboratorija.

Članak 4.

Prostorije iz članka 3. ovoga Pravilnika, osim prostorije voditelja
laboratorija moraju biti priključene na vodovod i kanalizaciju. Prema namjeni,
ove prostorije moraju imati osiguranu zdravstveno ispravnu vodu toplu i
hladnu, električnu i plinsku instalaciju. Podovi moraju biti izvedeni od
čvrstog, neklizajućeg i za tekućinu nepropusnog materijala, otpornog na
kemikalije, koji se lako pere i održava. Zidovi ovih prostorija moraju
biti obloženi keramičkim pločicama visine najmanje 1,80 m.

Članak 5.

Proizvođači namirnica i predmeta opće uporabe iz članka 1. ovoga Pravilnika
koji obavljaju ispitivanje zdravstvene ispravnosti namirnica, predmeta
opće uporabe i sirovina za njihovu proizvodnju u vlastitom laboratoriju,
moraju imati najmanje ovu opremu i pribor:

1. Laboratorij za kemijsko-analitička ispitivanja

1.1. analitičku vagu na 5 decimala

1.2. analitičku vagu na 2 decimale

1.3. običnu tehničku vagu

1.4. potrebiti pribor za fizikalna, kemijska i senzorska ispitivanja

1.5. električnu peć s regulatorom temperature do 11000
C

1.6. sušionik s regulacijom temperature do 3000
C

1.7. termostat s regulacijom temperature +10
C do + 600 C

1.8. električnu vodenu kupelj s regulacijom temperature

1.9. hladnjak (+30 do +50
C, kapaciteta 100 do 200 l)

1.10. vakuum sisaljku

1.11. pH-metar sa specijalnim elektrodama za mjerenje pod raznim temperaturama
i u raznim sredinama

1.12. električnu magnetsku mješalicu

1.13. UV/VIS spektrofotometar

2. Laboratorij za mikrobiološka ispitivanja

2.1. analitičku vagu na 2 decimale

2.2. potrebit pribor za mikrobiološka ispitivanja

2.3. autoklav

2.4. sušionik s regulacijom temperature do 2000
C, za suhu sterilizaciju

2.5. 2 termostata s regulacijom temperature od +200
C do +600 C

2.6. električnu vodenu kupelj s regulacijom temperature

2.7. hladnjak od +30 do +50
C, hladnjak za duboko zamrzavanje do -250 C sa
kapacitetom do 300 L

2.8. binokularni mikroskop s imerzijom i lupu

2.9. ultravioletnu svjetiljku

2.10. brojač kolonija

2.11. uređaj za homogenizaciju uzoraka.

Laboratorij za mikrobiološko ispitivanje zdravstvene ispravnosti vode
za piće mora imati opremu iz stavka 1. točke 2.1. do 2.10 ovoga članka.

Pored opreme i pribora iz stavka 1. ovoga članka proizvođači namirnica
i predmeta opće uporabe moraju osigurati specifičnu opremu i pribor prema
vrsti ispitivanja odgovarajućim analitičkim metodama.

Članak 6.

Mikrobiološka ispitivanja sirovina i gotovih proizvoda u vlastitom laboratoriju
proizvođača mogu obavljati:

1. doktori medicine sa specijalizacijom iz mikrobiologije te osobe sa
magisterijem ili doktoratom znanosti iz mikrobiologije

2. doktori medicine, diplomirani sanitarni inženjeri, osobe s visokom
stručnom spremom prehrambeno-biološkog i veterinarskog fakulteta, farmaceutsko-biokemijskog
fakulteta, biološkim smjerom prirodoslovno-matematičkog fakulteta i s najmanje
jednom godinom rada u laboratoriju zdravstvene ustanove ili druge pravne
osobe ovlaštene za obavljanje mikrobioloških superanaliza, odnosno s dvije
godine rada u laboratoriju zdravstvene ustanove ili druge pravne osobe
ovlaštene za specijaliziranu djelatnost.

Članak 7.

Kemijska ispitivanja sirovina i gotovih proizvoda u vlastitom laboratoriju
proizvođača mogu obavljati:

1. osobe sa magisterijem ili doktoratom znanosti iz zdrav-
stvene ekologije, fizikalnih metoda u kemiji ili iz analitike.

2. osobe s visokom stručnom spremom prehrambeno-biotehnološkog fakulteta,
farmaceutsko-biokemijskog fakulteta, s kemijskim ili ekološkim smjerom
prirodoslovno-matematičkog fakulteta, fakulteta kemijskog inženjerstva
i tehnologije, diplomirani sanitarni inženjeri i s najmanje jednom godinom
rada u laboratoriju zdravstvene ustanove ili druge pravne osobe ovlaštene
za obavljanje kemijskih superanaliza, odnosno s dvije godine rada u laboratoriju
zdravstvene ustanove ili druge pravne osobe ovlaštene za specijaliziranu
djelatnost.

Članak 8.

Mikrobiološka i kemijska ispitivanja sirovina, namirnica i predmeta
opće uporabe u laboratoriju proizvođača, mogu obavljati i osobe koje su
ta ispitivanja u ovlaštenom laboratoriju obavljale i zatečene su na tim
poslovima stupanjem na snagu ovoga Pravilnika.

Članak 9.

Proizvođač namirnica i predmeta opće uporabe ne smije stavljati u promet
namirnice i predmete opće uporabe bez izvješća svog laboratorija, odnosno
ovlaštene zdravstvene ustanove ili druge ovlaštene pravne osobe, koja je
za njega obavila ispitivanje sirovina, aditiva, namirnica i predmeta opće
uporabe u tijeku njihove proizvodnje.

Članak 10.

Svaka fizička i pravna osoba koja proizvodi namirnice ili predmete opće
uporabe obvezna je o obavljenim laboratorijskim ispitivanjima sirovina
i gotovih proizvoda voditi evidencije.

Evidencije o obavljenim senzorskim, mikrobiološkim i kemijskim ispitivanjima
sirovina i gotovih proizvoda moraju biti prilagođene prirodi proizvodnje
i vrsti namirnica odnosno predmeta opće uporabe.

Članak 11.

Rješenje o ispunjavanju uvjeta propisanih ovim Pravilnikom donosi ministar
zdravstva na temelju nalaza i mišljenja stručnog povjerenstva.

Stručno povjerenstvo za utvrđivanje uvjeta iz stavka 1. ovoga članka
imenuje ministar zdravstva.

Članak 12.

Proizvođač u laboratoriju za koji je izdano rješenje iz članka 11. stavka
1. ovoga Pravilnika, ne može obavljati ispitivanja zdravstvene ispravnosti
sirovina i gotovih proizvoda drugog proizvođača.

Članak 13.

Proizvođači namirnica i predmeta opće uporabe obvezni su uskladiti svoj
rad s odredbama ovoga Pravilnika u roku od 90 dana od stupanja na snagu
ovoga Pravilnika.

Članak 14.

Troškove provedbe postupka utvrđivanja uvjeta sukladno odredbama ovoga
Pravilnika snosi podnositelj zahtjeva.

Članak 15.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/99-01/0057
Urbroj: 534-04-03-99-0001
Zagreb, 13. svibnja 1999.

Ministar
**prof. dr. sc. Željko Reiner,** v. r.

Pravilnik, NN 62/1999-1161